CELEX: 62015FO0029
Language: el
Date: 2015-07-09
Title: Διάταξη του προέδρου του πρώτου τμήματος του Δικαστηρίου Δημόσιας Διοίκησης της 9ης Ιουλίου 2015. # Antonio Vecchio κατά κοινή επιχείρηση ECSEL. # Φιλικός διακανονισμός της διαφοράς - Άρθρο 90, παράγραφος 1, του Κανονισμού Διαδικασίας - Συμφωνία των διαδίκων κατόπιν πρωτοβουλίας του Δικαστηρίου Δημόσιας Διοίκησης - Διαγραφή. # Υπόθεση F-29/15.

Διάδικοι
               Σκεπτικό της απόφασης
               Διατακτικό
               
            
            Διάδικοι
            Στην υπόθεση F‑29/15,
            με αντικείμενο αγωγή ασκηθείσα δυνάμει του άρθρου 270 ΣΛΕΕ,
            Antonio Vecchio, πρώην έκτακτος υπάλληλος της κοινής επιχειρήσεως ECSEL, κάτοικος Βρυξελλών (Βέλγιο), εκπροσωπούμενος από τον Β. Χριστιανό, δικηγόρο,
            ενάγων,
            κατά
            Κοινής επιχειρήσεως ECSEL, εκπροσωπούμενης από την A. Salaün, επικουρούμενης από τον D. Waelbroeck και την A. Duron, δικηγόρους, 
            εναγομένης,
            Ο ΠΡΟΕΔΡΟΣ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ 
            εκδίδει την ακόλουθη
            Διάταξη 
            
            Σκεπτικό της απόφασης
            1. Με δικόγραφο που περιήλθε στη Γραμματεία του Δικαστηρίου Δημόσιας Διοίκησης στις 17 Φεβρουαρίου 2015, ο A. Vecchio ζητούσε χρηματική ικανοποίηση για ηθική βλάβη που υπέστη λόγω φερόμενων παράνομων ενεργειών που τελέσθηκαν από την κοινή επιχείρηση ECSEL, διάδοχο της κοινής επιχειρήσεως Artemis, στο πλαίσιο της διαδικασίας αξιολογήσεως για το 2012. 
            2. Με απόφαση της 5ης Μαΐου 2015, το Δικαστήριο Δημόσιας Διοίκησης αποφάσισε να εφαρμόσει το άρθρο 90, παράγραφος 1, του Κανονισμού Διαδικασίας και να αναθέσει στον εισηγητή δικαστή να επιδιώξει φιλικό διακανονισμό.
            3. Με έγγραφο της 8ης Μαΐου 2015, το Δικαστήριο Δημόσιας Διοίκησης πρότεινε στους διαδίκους τους αρχικούς όρους ενός πιθανού φιλικού διακανονισμού της υπό κρίση διαφοράς καθώς και της διαφοράς στο πλαίσιο της υποθέσεως Vecchio κατά Κοινής επιχειρήσεως ECSEL, F‑75/14. Κατόπιν γραπτής και τηλεφωνικής επικοινωνίας μεταξύ του εισηγητή δικαστή αφενός και του ενάγοντος και της εναγομένης αφετέρου, οι τελευταίοι δέχθηκαν, αντιστοίχως στις 29 και στις 26 Ιουνίου 2015, τους τελικούς όρους ενός φιλικού διακανονισμού και των δύο διαφορών, οι οποίοι συνίσταντο:
            – στην καταβολή εκ μέρους της κοινής επιχειρήσεως ECSEL προς τον ενάγοντα, υπό πνεύμα ελευθεροφροσύνης, του ποσού των 3 000 ευρώ ως χαριστική (ex gratia) αποζημίωση για τις ενδεχόμενες καθυστερήσεις που σημειώθηκαν κατά τη διαδικασία καταρτίσεως της εκθέσεως βαθμολογίας του, ανεξαρτήτως βασιμότητας των παρατηρήσεων που περιέχονται στην έκθεση αυτή· 
            – στην ανάληψη των δικαστικών εξόδων στα οποία υποβλήθηκε ο ενάγων και στις δύο υποθέσεις.
            4. Κατά συνέπεια, πρέπει, σύμφωνα με το άρθρο 91, παράγραφος 1, του Κανονισμού Διαδικασίας, να επικυρωθεί η συμφωνία των διαδίκων επί του χωρήσαντος κατόπιν πρωτοβουλίας του Δικαστηρίου Δημόσιας Διοίκησης φιλικού διακανονισμού και η υπό κρίση υπόθεση να διαγραφεί από το πρωτόκολλο του Δικαστηρίου Δημόσιας Διοίκησης.
            
            Διατακτικό
            Για τους λόγους αυτούς,
            Ο ΠΡΟΕΔΡΟΣ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ 
            διατάσσει:
            1) Διαγράφει την υπόθεση F‑29/15 από το πρωτόκολλο του Δικαστηρίου Δημόσιας Διοίκησης κατόπιν της συμφωνίας που εχώρησε μεταξύ του A. Vecchio και της κοινής επιχειρήσεως ECSEL. 
            2) Η κοινή επιχείρηση ECSEL φέρει τα δικαστικά έξοδά της καθώς και τα δικαστικά έξοδα στα οποία υποβλήθηκε ο A. Vecchio σύμφωνα με τα προβλεπόμενα στη συμφωνία. 
            Λουξεμβούργο, 9 Ιουλίου 2015.